Συντεταγμένες: 05°09′21″S 38°27′01″E﻿ / ﻿5.15583°S 38.45028°E﻿ / -5.15583; 38.45028

Το **Κορόγκουε** *(**Korogwe**)* είναι μια πόλη στην Τανζανία, με πληθυσμό 68.308 το 2012. Είναι το κύριο κέντρο της Περιοχής Κορόγκουε *(Korogwe District)*, η οποία βρίσκεται εντός της Περιφέρειας Τάνγκα *(Tanga Region)*.

Η πόλη είναι η έδρα της Αγγλικανικής Επισκοπής στη Τάνγκα και έχει ένα καθεδρικό ναό αφιερωμένο στον Αρχάγγελο Μιχαήλ και όλους τους αγγέλους. Διαθέτει επίσης μια σχολή κατάρτισης εκπαιδευτικών και μια σειρά από σχολεία της δευτεροβάθμιας εκπαίδευσης.
Η περιοχή αποστραγγίζεται από τους παραποτάμους του Ποταμού Πανγκάνι *(Pangani River)*.

Δημογραφία
----------

Στην ευρύτερη περιοχή κυριαρχούν δύο φυλές οι Σάμπαα (*Sambaa*) και οι Ζιγκούα (*Zigua*).

Ελληνική παρουσία
-----------------

Στη δεκαετία του 1950, στην ευρύτερη περιοχή της πόλης του Κορόγκουε, υπήρχαν πολλά σχοινοκτήματα ελληνικής ιδιοκτησίας και στα οποία απασχολούνταν αρκετοί Έλληνες. Είναι αξιοσημείωτο, ότι τα δύο μοναδικά ξενοδοχεία στην πόλη, το *Korogwe Hotel* και το *Traveller's Inn*, ανήκαν αντιστοίχως στους Ιωάννη (Τζων) Παπατζών και Χάρη Χαροκόπο (εκ Κεφαλληνίας).

Υγειονομική περίθαλψη
---------------------

Το περιφερειακό νοσοκομείο Μαγκούνγκα είναι η βάση του Ερευνητικού Εργαστηρίου NIMR του Κορόγκουε *(NIMR Korogwe Research Laboratory)*. Το κτίριο (βλέπε σχετική φωτογραφία), σχεδιάστηκε από τον Δανό αρχιτέκτονα *Jakob Knudsen*. Δόθηκε μεγάλη προσπάθεια για την προσαρμογή του κτιρίου στο τοπικό περιβάλλον και στο κλίμα. Το κτίριο εγκαινιάστηκε επίσημα στις 19 Σεπτεμβρίου του 2008 και έκτοτε χρησιμοποιείται για την υποστήριξη δοκιμαστικών εμβολίων κατά της ελονοσίας.

Μεταφορές
---------

Το Κορόγκουε είναι μια οδική και σιδηροδρομική διασταύρωση, όπου οι διαδρομές από την Τάνγκα συνδέονται με αυτές από το Νταρ ες Σαλαάμ, προς τις βόρειες πόλεις της Αρούσα και του Μόσι, Κιλιμαντζάρο.

* Το Κορόγκουε (1906-1918).Το Κορόγκουε (1906-1918).
* Ο κύριος δρόμος προς το Κορόγκουε, με φόντο τα Ουσαμπάρα Όρη.Ο κύριος δρόμος προς το Κορόγκουε, με φόντο τα Ουσαμπάρα Όρη.
* Ο Καθεδρικός Ναός του Αρχαγγέλου Μιχαήλ, Κορόγκουε.Ο Καθεδρικός Ναός του Αρχαγγέλου Μιχαήλ, Κορόγκουε.
* Το Πειραματικό Νοσοκομείο Μαγκούνγκα (Magunga Hospital Laboratory), σχεδιασμένο από τον Jakob Knudsen.Το Πειραματικό Νοσοκομείο Μαγκούνγκα *(Magunga Hospital Laboratory)*, σχεδιασμένο από τον *Jakob Knudsen*.

Δείτε επίσης
------------

* Διοικητικές υποδιαιρέσεις της Τανζανίας
* Περιοχή Κορόγκουε

Σημειώσεις
----------

1. ↑  Ο Ιωάννης (Τζων) Παπατζών (εκ Λευκωσίας Κύπρου), παλαιότερα, είχε εργαστεί τόσο ως ενοικιαστής όσο και ως εκμεταλλευτής για λογαριασμό του, του *Wagon Restaurant* στη Σιδηροδρομική γραμμή Νταρ ες Σαλαάμ - Κιγκόμα.

Παραπομπές σημειώσεων
1. ↑  Ιωάννης Ν.Τσόντος (1953). «Τάνγκα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελίδες 164–165.

Παραπομπές
----------

1. ↑  Thomas Brinkhoff (28 Σεπτεμβρίου 2019). «KOROGWE TOWN, Tanzania». city population. Ανακτήθηκε στις 23 Νοεμβρίου 2019.

* Korogwe District Homepage for the 2002 Tanzania National Census

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κορόγκουε** |

* MSN Map - elevation = 301m[*νεκρός σύνδεσμος*]
* The Charity Devon Aid - Korogwe ( DAK )

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 309587751
* GND: 1052446965

 |

 |